**Дом здравља ''Др Ђорђе Лазић'' Сомбор**

 **Мирна бр. 3, Сомбор**

 **Брoj: 262/2022-2**

 На основу одлуке в.д. директора број 262/2022-1 од 20.04.2022. године и Дописа Министарства здравља бр. 112-01-1/2022-02 од 31.01.2022. године, расписује се:

**ОГЛАС**

**за пријем у радни однос**

 Оглашава се пријем у радни однос на **НЕОДРЕЂЕНО ВРЕМЕ**, **са пуним радним временом,** за следећа радна места:

**I МЕДИЦИНСКА СЕСТРА ТЕХНИЧАР У АМБУЛАНТИ – 1 извршилац у Служби опште медицине са центром за превентивне услуге, у Одељењу опште медицине града са центром за превентивне услуге, ЗС Батинска**

 **II ФИЗИОТЕРАПЕУТСКИ ТЕХНИЧАР– 1 извршилац у Одељењу за здравствену заштиту школске деце и омладине, у Одсеку за спортску медицину**

**III ФАРМАЦЕУТСКИ ТЕХНИЧАР – 1 извршилац у Служби за биохемијско хематолошку дијагноситку и фармацеутску делатност**

**IV СТОМАТОЛОШКА СЕСТРА ТЕХНИЧАР – 1 извршилац у Служби за стоматолошку здравствену заштиту, у Одељењу за стоматолошку здравствену заштиту деце и омладине**

**V ДОКТОР МЕДИЦИНE - 1 извршилац у Служби опште медицине са центром за превентивне услуге, у Одељењу опште медицине села са центром за превентивне услуге, ЗС Стапар**

**..................................................................................................................................................................**

**УСЛОВИ ЗА ЗАСНИВАЊЕ РАДНОГ ОДНОСА:** Поред општих услова за заснивање радног односа прописаних Законом о раду (''Сл. гласник РС'' број 24/2005, 61/2005, 54/2009, 32/2013, 75/2014, 13/2017, 113/17 и 95/18 аутентично тумачење), кандидат мора да испуњава и услове утврђене Правилником о организацији и систематизацији послова Дома здравља ''Др Ђорђе Лазић'' Сомбор.

**..................................................................................................................................................................**

 **I УСЛОВИ ЗА МЕДИЦИНСКУ СЕСТРУ ТЕХНИЧАРА**

 - Средња медицинска школа, смер-медицинска сестра-техничар

- Стручни испит

- Лиценца

 - Најмање шест месеци радног искуства у звању медицинске сестре/техничара

ОПИС ПОСЛА

**Медицинска сестра техничар:** Врши стручну помоћ при пружању услуга здравствене заштите, интервенцијама које се раде, као и прегледа. Даје инјекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе, учествује у спровођењу мера реанимације. Одржава инструментариј у исправном стању и у стању употребљивости. Стара се о попуни материјала потребног за нормално обављање послова. Прима болесника, врши отварање и сређивање здравствених картона, контролише здравствене књижице, доставља хранаринске дознаке, попуњава упуте, рецепте, наплаћује услуге од оних који немају књижицу, наплаћује партиципацију. Уредно води листу боловања пацијената по докторима медицине, протокол болесника као и сву другу потребну и законом обавезну документацију. За свој рад непосредно одговара одговорној сестри здравствене станице, шефу здравствене станице, главној сестри службе, начелнику одељења и главној сестри Дома здравља, поштујући хијерархију. Ради и све сродне послове из домена свога рада, по налогу непосредног руководиоца.

**..................................................................................................................................................................**

**II УСЛОВИ ЗА ФИЗИОТЕРАПЕУТСКОГ ТЕХНИЧАРА**

- Завршена средња медицинска школа, смер физиотерапеутски техничар

- Стручни испит

- Лиценца

- Најмање 6 месеци радног искуства у звању фармацеутског техничара

**ОПИС ПОСЛА**

**Физиотерапеут:**

Спроводи самостално терапеутске процедуре из области физикалне медицие и рехабилитације на основу налога доктора медицине специјалисте медицине спорта и о томе води прописану медицинску документацију. Спроводи континуирани надзор процеса статистичког извештавања, учи и мотивише пацијента да се правилно служи помагалима, прати пацијентово стање и напредак, подстиче и подучава пацијента за самостално извођење вежби.

**..................................................................................................................................................................**

**III УСЛОВИ ЗА ФАРМАЦЕУТСКОГ ТЕХНИЧАРА**

- Завршена средња медицинска школа, смер фармацеутски техничар

- Стручни испит

- Лиценца

- Најмање 6 месеци радног искуства у звању фармацеутског техничара

**ОПИС ПОСЛА**

**Фармацеутски техничар:**

Ради на пословима лаборирања и издавања лекова на основу требовања, помаже при раду фармацеуту, врши компјутерско књижење. За свој рад непосредно одговара фармацеуту. Обавља и све друге сродне послове по налогу непосредног руководиоца**.**

**.................................................................................................................................................................**

**IV УСЛОВИ ЗА СТОМАТОЛОШКУ СЕСТРУ ТЕХНИЧАРА**

- Средње образовање медицинске струке

- Стручни испит

- Лиценца

- Најмање шест месеци искуства у звању стоматолошка сестра-техничар

**ОПИС ПОСЛА**

Врши пријем пацијената и припрема за преглед. Води здравствену документацију. Врши прање и стерилизацију инструмената и контролу стерилизације. Асистира при прегледима и интервенцијама код пацијената. Врши требовање потрошног материјала. Води рачуна о хигијенско-техничким условима и одговара за исте. Ради и друге послове из домена своје струке по налогу лекара. Врши обуку и здравствено просвећивање пацијената у свом домену. Врши обуку приправника средње стручне спреме. За свој рад одговара непосредно главној сестри службе. Обавља и све друге сродне послове по налогу непосредног руководиоца

**.......................................................................................................................................................**

**V УСЛОВИ ЗА ДОКТОРА МЕДИЦИНЕ**

Високо образовање:

* на интегрисаним академским студијама, по пропису који уређује високо образовање, почев од 10. септембра 2005. године
* на основним студијама у трајању од најмање пет година по пропису који је уређивао високо образовање до 10. септембра 2005. године

**ОПИС ПОСЛА:**

Обавља све видове опште лекарског рада. Пружа медицинску помоћ и лечење, како у амбуланти, тако и у стану болесника. Пружа медицинску помоћ и одраслом становништву и деци. Обавља превентивни рад, куративни рад, мале хируршке интервенције, пружа хитну медицинску помоћ, рад на терену и здравствено-просветни рад. Обавља потребне административне послове као што су: испуњава упутнице за дијагностичке поступке и специјалистичке прегледе, упут у болницу и упут за лекарску и инвалидску комисију, а води и здравствени картон по прописима и евиденцију пријава о заразним болестима по закону. Врши надзор над радом медицинских сестара и по потреби даје инструкције. За свој рад непосредно одговара шефу амбуланте. Ради и све послове по налогу непосредног руководиоца.

**..................................................................................................................................................................**

**Кандидати су дужни да, уз пријаву на оглас, доставе следећу документацију:**

1. Оверену фотокопију дипломе
2. Фотокопије сведочанства за четири године школовања (за медицинску сестру, стоматолошку сестру, физиотерапеутског техничара и фармацеутског техничара)
3. Оверену фотокопију уверења о положеном стручном испиту
4. Оверену фотокопију лиценце за рад
5. Уверење да кандидат није осуђиван (уверење МУП-а), не старије од 6 месеци
6. Уверење да се против кандидата не води кривични поступак (уверење основног и вишег суда), не старије од 6 месеци
7. Фотокопију личне карте или очитану личну карту
8. Уверење о држављанству или оверену фотокопију уверења о држављанству
9. Извод из матичне књиге рођених или оверену фотокопију извода из матичне књиге рођених
10. Извод из матичне књиге венчаних (ако је кандидат променио презиме) или оверену фотокопију извода из матичне књиге венчаних
11. Мишљење непосредног руководиоца (претпостављеног) о раду кандидата – препорука
12. Доказ о радном искуству (уговор о раду или потврда послодавца)

**..................................................................................................................................................................**

Приликом заснивања радног односа изабрани кандидати су дужни да доставе лекарско уверење и вакцинални картон као доказ о здравственој способности за послове за које се заснива радни однос.

 **РОК за подношење пријава је 8 дана од дана објављивања огласа на интернет страници Министарства здравља, на огласној табли Националне службе за запошљавање – Филијала Сомбор и интернет страници Дома здравља ''Др Ђорђе Лазић'' Сомбор**

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе. Подацима рукује и податке обрађује Кадровска служба Дома здравља Сомбор

***Пријаве доставити у затвореној коверти са назнаком :***

1. Пријава за заснивање радног односа за радно место медицинска сестра техничар у

Служби опште медицине са центром за превентивне услуге, у Одељењу опште медицине града са центром за превентивне услуге, ЗС Батинска

1. Пријава за заснивање радног односа за радно место физиотерапеутски техничар у Одељењу за здравствену заштиту школске деце и омладине, у Одсеку за спортску медицину
2. Пријава за заснивање радног односа за радно место фармацеустки техничар **у** Служби за биохемијско хематолошку дијагноситку и фармацеутску делатност делатност
3. Пријава за заснивање радног односа за радно место стоматолошка сестра техничару Служби за стоматолошку здравствену заштиту, у Одељењу за стоматолошку здравствену заштиту деце и омладине
4. Пријава за заснивање радног односа за радно место доктор медицине у Служби опште медицине са центром за превентивне услуге, у Одељењу опште медицине села са центром за превентивне услуге, ЗС Стапар

Пријаве доставити путем поште на адресу Дом здравља ''Др Ђорђе Лазић'' Сомбор, Мирна бр. 3, Сомбор или лично-Трг Цара Лазара бр. 1 (Грашалковићева палата)

Неблаговремене и непотпуне пријаве се неће узети у разматрање.

**Одлуку о пријему донеће директор Дома здравља ''Др Ђорђе Лазић'' Сомбор, у року од 15 дана од дана истека рока за подношење пријава и биће достављена свим кандидатима.**

30.05.2022. године, Сомбор в.д. директора Дома здравља

 „Др Ђорђе Лазић“ Сомбор

 др Емеше Ури